Монети са пуснати в обращение в Лаос за пръв път от 28 години през 1980 г. с номинал от 10, 20 и 50 ата. Сечени са от алуминий и изобразяват държавния символ на лицевата част и селскостопански мотиви на гърба. След това са издадени юбилейни 1, 5, 10, 20 и 50 кипа през 1985 г. за 10-годишнината на Лаоската народнодемократична република. Все пак поради икономическите последствия след разпадането на Съветския съюз през 1991 г. и продължителността на хроничната инфлация в днешно време почти не се използват монети в Лаос.